
JCT a risibí plakat di ROA CN. JCT a disidí di sigui invertí den su personal i e hubentut di Boneiru dor di bira un 
kompania rekonosé pa guia studiante. JCT por duna guia na empleado òf studiante ku ta hasi e estudionan Assis- 
tent Dienstverlening & Zorg MBO nivel 1, Assistant Business Services MBO nivel 2 i Allround Assistant Business 
Services MBO nivel 


SCHOUTEN TA BINI 


JCT a risibí plakat di ROA 


Cancer 
Breast 


AWARENESS MONTH 
Cancer 
Breast 


EZ Air ta bin 
ku nòmber 
nobo riba su 
avionnan 

Kas tin su balki 
ta pa wanta su 
dak.... 


Partisipashon di 
Parokia di 
La Bírgen di Coromoto 


Djaweps 12 di 
òktober; Santu 
Sakrifisio di 
Misa 19:30 pm. 


MADAM 
X 


KOMBER- 
SASHON KU 
DIOS 

Pronóstiko di 


tempu pa Boneiru 


Djárason 11 te Djaweps 12 Òktober 2023 
Parsialmente nublá i prinsipalmente djárason chèns 
pa algun áwaseru 


Ta leve te parsialmente nublá i prinsipalmente djára- 
son tin chèns pa algun áwaseru. E temperatura mák- 
simo lo ta aproksimadamente 33°C, e temperatura 
mínimo mas o ménos 28°C. E bientu ost ta predomi- 
nantemente moderá, forsa 4. 


Altura di ola: 1.5-2.0 m (5-6 pia) 
* Altura di ola válido pa laman grandi 


Isaias 66:1 Señor ta bisa: 
“Shelu ta mi trono, tera mi bank’i pone pia ariba. 
Ki kas boso ke traha pa Mi anto? 
Ki luga boso ke skohe pa Mi biba?” 


Pablo Ilario ‘Papachi’ Nicolaas 
mihó konosi komo ‘Nico’ penshonado 
di Shell i Curoil ‘airport’ i Bonoil 
Bonaire 25-01-1935 Curaçao 6-10-2023 


Su esposa: 
+Juliana Florensita Nicolaas-Goeloe 
Su yunan: 
Joan Nicolaas 
Mariëla Nicolaas i Willem van Luijk 
Edward Nicolaas 
Su nietanan: 
Quirina Nicolaas - Pamièla Berkenveld - Christel Berkenveld 
Rumannan: 
Bonifacio Nicolaas i famia, 
+Norma Nicolaas i famia, 
+ Atanasio Frank Nicolaas 
+Ancela Rondijk-Nicolaas i famia, 
+Clarence Nicolaas i famia, 
+Freddy Nicolaas i famia, 
+Dorothy Nicolaas i famia, 
Astrea Emerenciana-Nicolaas i famia, 
Sonia Josefa-Nicolaas i famia, 
Maritza Nicolaas, 
Viola Martis-Nicolaas I famia, 
Lourdes Bernabela-Nicolaas i famia, 
Bernadita Cors-Nicolaas i famia. 
Kuñánan: 
Theresita van der Lee i famia, Edigarda Martina i famia, 
Swinda Wieskie i famia. 
Tur primu- i primanan, demas famia, ex-koleganan, 
konosirnan i ihánan 
Famia: 
Nicolaas, Hupsel, Sambo, Martis, Rondijk, Emerenciana, 
Josefa, Bernabela, Cors, Anthony, Ogenia, Thode, Thomas, 
Coffie, Nectar, de Palm, Libiee, Thielman, Petronia, Frans, 
Paula, Winklaar, Thomassen, Evertsz, Semeleer, Boezem, 
Fortin, Berkenveld, Beekers, Jourdain, Tuast, Maduro, 
Lodowica, Goeloe, Beaumont, Statie, van der Lee, 
Emerenciana, Wanga, Martina, Conquet, Whieskie, Davelaar, 
Piar, Kocks, Oleana i van Arneman. 
Si den nos tristesa nos por a lubidá algun famia óf konosi, 
nos ta pidi nos mas sinsero diskulpa. 


Akto di entiero ta tuma lugá djabierne, 13 òktober na 
El Tributo na Otrabanda-Kòrsou. 
Ta risibi bishita di kondolensia for di 1’or pa 3’or, sigui 
pa un respons. Despues ta hiba nos tata, abuelo, ruman, 
tio i primu na su último lugá di sosiegu den santana 
katóliko na Roodeweg-Kòrsou. 


KRALENDIJK 
– 
Sekretario di Estado van 
Huffelen ta reprochá e 
ponensia di Konseho In- 
sular di Boneiru ku e no 
a tende e konseho tokante 
e adaptashon di e leinan 
FinBES i WolBES. Den 
un karta ku Konseho In- 
sular a manda pa presi- 
dente di Tweede Kamer 
Bergkamp, e lidernan 
di frakshon ta keha ku e 
mandatario no a atendé 
ku nan na serio. 
Den un kombersashon 
ku e komishon pa rela- 
shon di Reino di Eerste 
Kamer, Jeroen Recourt di 
PvdA, a mustra riba e krí- 
tika di Konseho Insular di 
Boneiru di no ta enbolbí 


Tokante adaptashon WolBES i FinBES 
Van Huffelen ta reprochá ponensia di Konseho Insular 


na e kambionan di lei i 
por reakshoná eksplísita- 
mente via di konsulta di 
Internet. 
“Esaki sinembargo no 
ta real. Tantu riba nivel 
gubernamental i dor di 
mi mes, a palabrá ku e 
konsehonan insular to- 
kante e proposishonnan,” 
segun van Huffelen. 
Segun e sekretario di 
estado, e konsehonan in- 
sular a bis’é: “Nos mes- 
ter di mas tantu pa kom- 
prondé kiko tin pará.” 
Nan a pidi sí nan por hür 
ekspertonan hurídiko pa 
laga konsehá nan kiko e 
ta nifiká. 
Van Huffelen: “Mi a 
hasi afsprak ku nan pa 


nan mes skohe nan kon- 
seheronan i ku Hulanda ta 
finansiá esaki. Na yanüari 
nos ta bai bolbe sinta na 
mesa pa mira kiko e is- 
lanan ke. Sí nos por ako- 
modá tur e deseonan, mi 
no sa ainda, esaki ta sintá 
ku kiko nan ta bini kuné.” 
E último entretantu 
ta kla, Gobièrnu i Par- 
lamento desde awor no 
por anunsiá lei i regla sin 
outorisashon adelantá di 
Konseho Insular di Bo- 
neiru i Den Haag mes- 
ter pone anualmente 1,5 
mion di e presupuesto di 
Reino pa Kralendijk, asi- 
na a sali na kla for di un 
memorandum konfiabel 
ku e komishon interinsu- 


lar i relashon di Reino ta 
palabrá dia 9 di novèm- 
ber. 


E dokumento akí ta 
basá riba konseho di Pro- 
fesor Arjan van Rijn. 

SCHOUTEN TA BINI 


KRALENDIJK – Mi- 
nister pa kombatimentu di 
pobresa, Carola Schouten, 
aki un siman i mei ta bini 
Boneiru i otro islanan Ka- 
ribe Hulandes, pa konsultá 
ku dunadónan di trabou to- 
kante e oumento di e sala- 
rio mínimo legal. Aki nan 
tin tambe e konseho di Ko- 
mishon Thodé riba mesa pa 
oumentá e salario mínimo 
na 1.750 dòler, mas di 40 
porshento di esun aktual. 
E mandatario a anunsiá 
su bishita na e islanan dja- 
mars durante un komber- 
sashon ku e komishon di 
relashon di Reino di Eerste 


Kamer. 
Mesora el a enfatisá ku e 
buraku ta hopi grandi i ku 
un oumento mester tuma 
lugá sí riba un manera re- 
sponsabel, prinsipalmente 
ku bista riba e echo ku e 
islanan tin hopi empresario 
chikitu ku nan mes tampo- 
ko tin’é amplio. 
Presidente di e komi- 
shon, Paul Rosenmoller, 
a indiká di atendé e sin- 
timentu di bida amplio di 
su konseho ku e minister 
komo sifuera e ta dispuesto 
pa kuminsá traha lihé riba 
e konsehonan di Komishon 
Thodé. 


Parlamentario Bastiaan 
van Apeldoorn di SP, a 
mustra Schouten riba un 
moshon di 2016 di Parla- 
mento aseptá kasi amplio 
den kua ta hasi un yamada 
na e gabinete pa implemen- 
tá un mínimo sosial pa Ka- 
ribe Hulandes. 


“Nos ta seis aña mas 
aleu. Dikon mester a dura 
asina largu. Sí e islanan 
tabata dilanti di kosta di 
Hulanda, ya pa hopi tempu 
esaki tabata reglá,” segun 
Rosenmoller. 
Peter Nicolai di Partij 
voor de Dieren, a indiká ku 


e gabinete awor mester bai 
hasi algu na e loke e habi- 
tantenan di e islanan den 
pobresa pa añanan mester a 
warda ariba. 
El a puntra ku no ta hus- 
tu pa kompensá esaki, riba 
kua Schouten a kontestá ku 
Gabinete no ta planiá. 


Ku gran tristesa pero konforme boluntad di Dios, famia ta 
partisipá fayesimentu di 
Thomasia Rozanita Cicilia 
mihó konosí komo Chichi Roos of Roos 
*29-12-1933 †09-10-2023 


Na nòmber di: 
su rumannan: 
Leonilda Vlijt-Cicilia 
Deciderio i Ilse Cicilia 
Francelina Pourier-Cicilia 
su subrina- i subrinunan: 
Philomena Eleonora i rumannan 
Sergio Winklaar i rumannan 
Janine Frans 
Ingrid Clarenda i rumannan 
Gilbert Nieuwkerk i rumannan 
Epivanio ‘Vanny’ Vlijt i rumannan 
Noreen Cicilia i rumannan 
Godswin ‘Gogo’ Colina i rumannan 
Kada unu ku nan respektiva famia 
Su prima- i primunan na Boneiru i Kòrsou 
Su rumanan di Iglesia Adventista Bonaire 
Demas famia: 
Trinidad, Winklaar, Frans, Clarenda ,Nieuwkerk, Vlijt, Cicilia, 
Pourier , Beaumond,, Janga, Koffy, Domacassé, i van Dinter 
Ku danki na dòkternan, zuster- i brudernan di Kas di Kuido 
Mariadal 
Nos diskulpa si den nos tristesa, nos por a lubida un of más 
famia òf konosí. 


Akto di entiero ta tuma luga djabierne 13 di òktober na 
Consuelo Memorial. Ta risibi bishita di kondolensia di 1’or 
te ku 3’or sigi pa un servisio i despues pa santana 
Adventista. 
Famia ta partisipá ku despues di entiero NO por risibí 
bishita di kondolensia na kas. 


KRALENDIJK -- E 
islanan Karibense di Re- 
ino ta enfrentá desafionan 
nunka bisto komo kon- 
sekuensia di kambio di 
klima, entre otro super- 
fisie di laman ku ta subi, 
intensifikashon di orkan, 
temporada ku kalor eks- 
tremo i yobida fuerte. 
Komo reakshon riba e me- 
nasanan akí, Instituto Me- 
teorológiko Real di Hu- 
landa (KNMI), a publiká 
vários senario di klima pa 
e islanan BES. 
Banda di esaki ta tra- 
hando 
konhuntamente 
riba desaroyo di un atlas 
di impakto di klima pa 
islanan BES, ku ta ofresé 
un base krusial pa toma di 
desishon bon pensá i desa- 
royo sostenibel. 
Durante siman di 16 
di òktober, KNMI ta tene 
diferente tayer i charla na 
Kòrsou i Boneiru, pa kom- 
partí desaroyonan riba 
tereno 
di 
informashon 
tokante klima i perspe- 
ktivanan di maneho i pa 
deliberá tokante prioridat- 
nan pa desaroyo mas aleu. 
Dia 9 di òktober a pre- 


Senario di klima i un atlas impakto di klima 
Islanan Karibense ta enfrentá desafio nunka bisto 


sentá e senarionan di klima 
di KNMI pa 2023 na Mi- 
nister Harbers. Asta den e 
senario di mas optimista, 
klima lo sigui kambia den 
futuro, ku konsekuensianan 
grandi pa área Karibense. 
E senarionan ta mustra 
ku área Karibense lo bira 
mas kayente i mas seku. 
Lo eksperensiá esaki komo 
periodonan mas kayente 
durante temporada di áwa- 
seru i wer mas seku durante 
temporada di sekura. 
Di preokupashon parti- 
kular pa Boneiru, ta subi- 
mentu di superfisie di la- 
man, ku den e senario lo 
por keda limitá ku emishon 
abou, pero ku den e senario 
ku emishon haltu lo por al- 
kansá mas ku un meter. E 
límite mas haltu por ta riba 
3 meter sí sierto prosesonan 
insierto tuma lugá, manera 
e kapa di eis Antártiko ku 
ta bira ménos stabil. 
Na Sint Eustatius i Saba, 
e chèns pa orkan pisá ku 
yobida fuerte, ta oumentá 
den futuro. Un eksperi- 
mento di Future Weather 
ta mustra ku den un klima 
mas kayente orkan Irma, 


lo tabatin velosidatnan di 
bientu mas haltu i mas 
tantu yobida. 
Segun ekspektativa, lo 
desaroyá e promé vershon 
di e atlas di impakto kli- 
matológiko pa e islanan 
BES na aña 2023 i e ta 
forma e promé fase di un 
inisiativa kontinuo. 
E atlas di impakto kli- 
matológiko akí lo tradusí 
konosementu 
sientífiko 
den 
konosementu 
ak- 
sesibel, 
ofresiendo 
in- 
formashon esensial to- 
kante kambio di klima. 
E proyekto a kuminsá 
na luna di aprel 2023 i ta 
inkluí un demonstrashon 
di e konsepto pa Boneiru 
den e próksimo tayer na 
luna di òktober. Na fin 
di aña ta revelá e atlas di 
impakto 
klimatológiko 
online, huntu ku un ‘road- 
map’ pa desaroyonan di 
futuro. 
E atlas di impakto kli- 
matológiko ku Ministerio 
di Infrastruktura i Mane- 
ho di Awa ta finansiá, ku 
Fundashon CAS komo 
kordinadó, a haña sosten 
di diferente organisashon. 

KRALENDIJK 
-- 
Alrededor di mitar di 
nuebe di mainta djasa- 
bra 7 di òktober, un ak- 
sidente a tuma lugá riba 
Kaminda Rincon. 
E shofùr a deklará ku 
el a pèrdè kontròl riba su 
stür den un bògt dor di 
kua e vehíkulo a bòltu. 
Ambulans a transpor- 
tá e shofùr pa hòspital pa 
tratamentu médiko. 


(Foto: Live 99.9FM) 


Vehíkulo a bòltu 


KRALENDIJK 
-- 
Komishon Thodé a in- 
vestigá e posibilidat di 
un mínimo sosial real pa 
e habitantenan di Bonei- 
ru, Sint Eustatius i Saba. 
Ku e mínimo sosial real 
akí, e habitantenan por 
proveé nan eksistensia na 
un manera digno, igual 
na habitantenan di e mu- 
nisipionan na Hulanda. 
Union 
di 
Konsumidó 
Boneriano (UnKoBon), ta 
hasi un yamada urgente 
na Gabinete pa sigui e 
rekomendashonnan 
di 
Komishon Thodé i asumí 
responsabilidat. 
Komishon Thodé a hasi 
un apelashon eksplísito 
na Gobièrnu Hulandes pa 
stipulá mas lihé posibel e 
mínimo sosial i tambe pa 
sinkronisá suèldu míni- 
mo i ònderstant na esaki. 
Sigui rekomendashonnan 
UnKoBon ta hasi un 
yamada na Gabinete Hu- 
landes pa sigui e reko- 
mendashonnan 
di 
ko- 
mishon Thodé i ta hasi un 


Sigui rekomendashonnan Komishon Thodé 
Asumí responsabilidat 


yamada tambe na miem- 
bronan di Tweede Kamer, 
pa vigilá e siguiente pun- 
tonan di aserka. 
• Oumentá suèldu 
mínimo te $ 1.750,00 
pa luna i adaptá AOV i 
ònderstant mas lihé posi- 
bel. 
• Kompensashon pa 
empresarionan en konek- 
shon ku e oumento sala- 
rial drástiko. 
• Apoyo di entrada 
te ku e montante kalkulá. 
den e rapòrt pa e mínimo 
sosial 
• No antisipá futuro 
redukshonnan di kosto 
mas. 
• Un eksistensia 
digno pa tur habitante di 
munisipionan na Hulanda 
i asina tambe pa esnan di 
islanan BES. 
• Inisiá otro maneho 
pa redusí pobresa riba e 
islanan. 
Derecho di eksistensia 
digno Komishon Thodé a 
keda instalá pa Gobièrnu 
Hulandes pa hasi un in- 


vestigashon pa yega na 
un mínimo sosial real pa 
e islanan BES i a publiká 
su rapòrt. 
UnKoBon ta suma- 
mente kontentu ku resul- 
tado di e investigashon 
komo ku e komishon a 
indiká 
klaramente 
ku 
konforme 
e 
konstitu- 
shon di Hulanda i demas 
tratadonan, tur habitante 
di Hulanda tin derecho 
riba un eksistensia digno. 
Komo tal esaki ta konta 
tambe pa habitantenan 
di islanan BES, ku for di 
2010 ta munisipio di Hu- 
landa. 
E investigashon a de- 
mostrá 
indudablemente 
ku por lo ménos un tersera 
parti di e habitantenan di 
islanan BES, pa añanan 
ta risibiendo un suèldu òf 
ònderstant muchu abou 
ku ta buta nan den un 
situashon di pobresa eks- 
tremo ku ta buta nan hiba 
un eksistensia inhumano 
ku konsekuensianan ne- 
gativo komo resultado. 
E komishon a demostrá 
klaramente ku Gobièrnu 
Hulandes riba un térmi- 
no kòrtiku por mehorá e 


situashon asumiendo nan 
responsabilidat stipulan- 
do un mínimo sosial real 
unda por relatá e suèldu- 
nan mínimo i otro benefi- 
sionan sosial. E komishon 
a investigá eksaktamente 
ku kua mínimo sosial e 
habitantenan por hiba un 
eksistensia digno. 


Término kòrtiku 
Meskos tambe e ko- 
mishon a presentá propo- 
sishonnan konkreto kon 
por introdusí esakinan 
den un término kòrtiku 
i a hasi tambe rekomen- 
dashonnan ekselente kon 
manehá 
esaki, 
mane- 
ra 
transporte 
públiko 
pagabel, supsidio di hür i 
kompensashon na impre- 
sarionan, algu usual na 
Hulanda. 
Ya pa aña UnKoBon 
ta luchando pa logra un 
eksistensia digno pa e 
habitantenan di islanan 
BES. Pa logra esei, Un- 
KoBon asta a inisiá aña 
pasá un kaso den Korte 
kontra Estado Hulandes, 
komo ku nan tabata blo 
nenga pa stipulá un míni- 
mo sosial digno. 


Ya pa 13 aña gabine- 
tenan di turno no ta a- 
pliká e prinsipio di igual- 
dat i deber di kuido ankrá 
den tratadonan i konsti- 
tushon. 
Ku e trabou minus- 
ioso di Komishon Thodé 
i e rekomendashonnan 
hasí, mester bin porfin 
un fin na e inhustisia akí. 
Pa logra esaki, Gobièrnu 
Hulandes, bou di pre- 
shon, òf sin preshon di 
Tweede Kamer, mester 
sigui e rekomendashon- 
nan integralmente hasí pa 
Komishon Thodé. 
UnKoBon ta urgi pa 
establesé un grupo di 
trabou ku e instrukshon 
pa ku promé ku fin di 
yüli 2024, bin ku medida 
ku ta kondusí na imple- 
mentashon di e mínimo 
sosial. 
Gobièrnu 
Hulandes 
no por keda di hasi kaso 
atrobe di konklushonnan 
di un komishon instituí 
pa nan mes, òf aspirá pa 
un aplasamentu nobo. 
Tweede Kamer no por 
permití pa esaki sosodé. 
E bala ta den skochi di 
polítikonan. 


Oproeping schuldeisers 


Bij beschikking van de rechtbank op 9 juni 2022, 
te Bonaire, zijn dhr. E.Candelaria en mevrouw 
T. Deekman benoemd tot vereffenaar in de 
nalatenschap van dhr. Michael Hermelijn, geboren 
te Paramaribo op 28 maart 1954, overleden te 
Willemstad op 14 oktober 2020, laatst wonende 
te Bonaire. Dhr. Hermelijn was directeur/ 
bestuurder van o.a. de volgende ondernemingen: 


- Huisartsenpraktijk dr. M.H. Hermelijn N.V., 
te Bonaire 


- ST. Anthony Community Care and Develop 
ment Institute B.V., te Bonaire 


- Caribbean International Medical N.V. (CIM), 
te Curaçao 


- Gimo N.V., te Suriname 


Indien u op een van deze ondernemingen of op 
dhr. Michael Hermelijn persoonlijk nog een 
vordering heeft, kunt u deze binnen zes weken 
na publicatie van deze advertentie indienen via: 
dc.hermelijn@gmail.com 


De vereffenaars 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Aktualidat: 
Adoptiegrootouder MBO - 
Yùfrou Suzy Bergland 
13.00 Aki Boneiru: 
Cris Statie 
14.00 Herensia: 
Estebana Nelly Clarinda-Kock 
15.00 BAPA: 
Gerald Alberto 


16.00 Herensia Aruba: 
Famia Ranis 
17.00 Aki Boneiru: 
Edson Frans 'Mashin di planta mata' 
18.00 Herensia: 
Jocelyn Arndell y George Violenus 
19.00 BAPA: 
Ethsel Pieternella 


20.00 Herensia: 
Crisma Roza (Sur Bernadine) 
21.00 Dokumental: 
Boneriano, Hòmber di Laman 
23.00 BAPA: 
Ethsel Pieternella 

TA POSIBEL PA EKSPERENSIÁ DIOS! 


Skritura: Salmo 34(BS) 
“SEÑOR ta serka di e hende di kurason kibrá, i ta salba es- 
nan di spiritu abatí.” Salmo 
34:18 
Ku mi 10 aña i mi rumannan di 11, 2 i 1 aña, nos a eksperen- 
siá e momento tristu i 
difísil kaminda Señor Dios ta yama nos tata bin kas eterno. 
No tabata un eksperensia 
fásil ni agradabel. Momentonan sumamente difísil pa nos 
mama, el a drenta un etapa 
nobo di su bida. 
Tur kos ta drai rondó di kon i ku Ken bo ta drenta e etapa 
nobo akí. 
Ora mi mira bèk riba e tempu, mi por mira bunita lèsnan i 
rekuerdonan for di dje. 
Awe mi ta kompartí algu di kon i ku Ken nos mama a ekspe- 
rensiá e etapa akí di su 
bida: 
-Mama a keda alabá i bendishoná Dios den henter e proseso 
te dia di awe i 
SEÑOR ta kuné (1) 
-Mama a keda fiel den komunion ku SEÑOR i SEÑOR a 
kontest’é i libr’é (4) 
-Mama a sklama na SEÑOR den tempu difísil i El a tende (6) 
-Mama a purba ken SEÑOR ta i El a bendishon’é (8) 
Dios Su Palabra semper ta un sosten i forsa pa hende den 
kualkier situashon. 
Solamente rekonosé ken Dios ta pa bo i ku un kurason kibrá 
yega serka djE i E mes ta 
sana bo kurason i spiritu. 
E eksperensia di nos mama akí mi ta praktikando pasobra e 
ta duna resultado. 
Bo kurason ta kibrá, bai serka Esun ku por salba bo! 


Gilda Beukenboom-Sintjago 
Produkshon PGM 


ur mèrdia 12’or ta kuminsá un programashon nobo di 


KRALENDIJK 
-- 
Kompania di aviashon EZ 
Air dentro di poko ta bai in- 
trodusí un nòmber komer- 
sial nobo pa su operashon. E 
desishon akí ta resultado di 
e akshonnan di e doñonan 
di e kompania di aviashon 
britániko EasyJet, ku a reg- 
istrá diferente variashon di 


EZ Air ta bin ku nòmber nobo riba su avionnan 


e nòmber i e palabra EASY, 
den kombinashon ku dife- 
rente palabra relashoná ku 
aktividatnan den aviashon. 
Esaki di akuerdo ku un 
publikashon di Bonaire.nu. 
EZ Air resientemente 
a risibí un karta ofisial di 
parti di EasyJet kaminda ta 
akusá e kompania di vio- 


lashon di nan derechonan 
di propiedat intelektual. 
Tambe ta eksigí ku EZ 
mester stòp di bende pas- 
ashi di forma inmediato pa 
Colombia na tur Britániko, 
Europeo i Merikano. 
“Nos no ta ètòl di akue- 
rdo ku ponensia di Easy- 
Jet. Sinembargo, nos ta 


un kompania di aviashon 
relativamente chikitu. Nos 
no por permití nos mes pa 
bai hiba un bataya hurídiko 
prolongá kontra di un kom- 
pania muchu mas grandi, 
kaminda no ta sigur ku e lo 
tin un fin faborabel pa nos,” 
asina direktor di EZ Air, 
René Winkel, ta bisa to- 
kante e situashon. E grupo 
EasyJet ta un grupo ku tin 
hopi kapital i rekursonan 
enorme i nos komo kom- 
pania di aviashon relativa- 
mente chikitu, simplemente 
no por hiba e lucha akí. 
E akshon di parti di 
EasyJet kontra di EZ Air no 
ta pará riba su mes. EasyJet 
a hiba e kompania kolom- 
biano EASYFLY dilanti 
pa e mesun keho di infrak- 
shon di marka. Un bataya 
ku por sierto a dura aña, 
segun Winkel ta splika. 
Finalmente, 
algun 
luna 
pasá, EASYFLY a disidí di 
tambe introdusí un nòmber 
nobo riba su avionnan ku ta 
Clic. 


EZ Air ainda ta trahando 
riba e selekshon final di su 
nòmber nobo. Ounke ku en- 
tidat legal, e organisashon i 
e operashon di nos kompa- 
nia ta keda kompletamente 
igual, eskoho pa un nòmber 
nobo riba avionnan tambe 
lo nifiká entre otro un web- 
site nobo, segun Winkel. 
Winkel ta primintí ku 
asina tur kos ta kla, lo 
duna su klientenan, pa ken 
nada no ta kambia, e infor- 
mashon nesesario. Durante 
e añanan nos a logra es- 
tablesé un posishon fuerte 
riba nos rutanan dor di 
ofresé un bon produkto i 
avionnan kómodo. Nada 
di esaki no ta kambia i nos 
ta mira pa dilanti di forma 
positivo. 
EasyFly Group mien- 
trastante a reakshoná ku 
satisfakshon riba desishon 
di EZ Air pa duna su avi- 
onnan un nòmber nobo i a 
laga sa ku nan ta satisfecho 
ku e manera ku e asuntu lo 
keda resolvé. 

KRALENDIJK -- E 
plataforma 
Suministro 
di Informashon Personal 
Antia Hulandes i Aruba 
(PIVA), durante e último 
reunion di e aña akí a 
para ketu na su 25 aña di 
eksistensia i a anunsiá un 
fase nobo. For di promé di 
yanüari 2024, e plataforma 
ta bai hasi un komienso 
nobo bou di e nòmber 
nobo Plataforma di Reino 
pa Registronan Sivil Kari- 
bense, KCB. 
A 
funda 
plataforma 
PIVA na 1999 pa garan- 
tisá kalidat di registro di 
poblashon pa medio di 
koperashon entre islanan i 
Hulanda. Durante e último 
25 aña, el a konvertí den un 
plataforma ku ta dirigí su 
mes riba diferente aspekto 
di registro sivil. Énfasis ta 
riba mehorashon di kalidat 
pa medio di koperashon. 
“Na momentu ku mi a 
asumí mi funshon komo 
Manager di Unidat na Sint 
Eustatius, mi a ripará ku 
hopi hende no ta nota pre- 
sensia di registro sivil. Nos 
tin falta di un presensia kla 
i hopi hende no ta kompro- 
ndé relevansia di nos tra- 
bou. Mi ke kambia esaki 
informando públiko i ofre- 
siendo sosten na nos part- 
nernan, tantu paden komo 
pafó di Entidat Públiko 
Sint Eustatius. Hasiendo 
e esfuersonan akí, nos por 
mehorá efisiensia di nos 
trabou,” Nadine Busby, 


KIA MOTORS B.V. 


ta buska 
1 auto-monteur 


- mester tin mas o menos 3 aña di eksperensia 


Pa mas inf. yama telefòn # 717-5505 


Essentials Boutique B.V. 


ta buska 
1 schoonheidsspecialiste 


- mester tin 2 aña di eksperensia 


Pa mas inf. yama telefòn # 700-3589 


Komienso nobo na 2024 
Konklushon históriko 25 aña plataforma PIVA 


Registro Sivil Sint Eusta- 
tius, a bisa. 


Oportunidat nobo 
Na 2024 e departamen- 
tonan di registro sivil di 
e seis islanan Karibense, 
ta bira miembro komple- 
to di Asosashon Hulan- 
des pa Registronan Sivil 
(NVVB). NVVB ta asumí 
e lòbi atministrativo di e 
plataforma. 
For di 1994, NVVB ta 
representá ku éksito interes 
di su miembronan riba 
tereno di maneho di infor- 
mashon personal, maneho 
di identidat, elekshon i du- 
namentu di servisio i ino- 
vashon. 
NVVB ta enbolbí miem- 
bronan aktivamente den 
su trabounan komo defen- 
sor, konektadó, inovador i 
kuidadó. Esaki ta bai konta 
despues tambe pa e parti 
Karibense di Reino, asina 
representando e interesnan 
akí tambe i kontribuí ak- 
tivamente na kalidat di 
registronan sivil. Ademas 


esaki ta kondusí na un ret 
fortifiká pa henter Reino. 


Kolaborashon 
E último reunion di e 
plataforma na Boneiru, a 
trese e gruponan di interes 
mas importante huntu, he- 
fenan i empleadonan di 
registronan sivil di tur de- 
partamentu Karibense den 
Reino i representantenan 
di gabinetenan di goberna- 
dónan di Kòrsou, Aruba i 
Sint Maarten. 
Tambe 
representan- 
tenan di e organisashon di 
implementashon 
Depar- 
tamento di Reino pa Da- 
tonan di Identidat, RvIG i 
empleadonan enkargá ku 
maneho di e direktorado 
Gobièrnu Digital, DO, di 
Ministerio di Asuntunan 
Interior i Relashon den Re- 
ino a partisipá na e reunion 
di e plataforma. Otro parti- 
sipantenan tabata Centric, 
suministradó di aplikashon 
di registro sivil, NVVB, 
Servisio di Imigrashon i 
Naturalisashon CN, IND, 


KMar i Departamento di 
Impuesto CN. 
Sentral den e reunion 
tabata optimalisashon di 
kalidat kompartiendo ko- 
nosementu i abilidat. E 
parti Karibense di Reino ta 
konfrontá mesun retonan 
ku Hulanda riba e tereno di 
registro sivil, manera falta 
di personal. Esei ta pidi 
atenshon i mehorashon di 
efisiensia, por ehèmpel den 
forma di sigui digitalisá 
prosesonan na e departa- 
mentunan di registro sivil. 
Registro Sivil ta enkor- 
porá tur informashon to- 
kante habitante. Sí tur in- 
stansia tuma registro sivil 
komo punto di salida, nos ta 
krea un sistema uniforme. 
Registro Sivil por kontribuí 
na un mihó 'Quality of life' 
pa siudadano. Geward Bik- 
ker di Censo Aruba, a bisa. 


Diskurso inspirativo 
Gezaghebber 
interino 
di Boneiru, Nolly Oleana, 
a tene un diskurso inspira- 
tivo durante e seremonia di 
apertura. El a enfatisá im- 
portansia di departamen- 
tunan di registro sivil ku ta 
funshoná bon relashoná ku 
retonan i kresementu di is- 
lanan. El a hasi un yamada 
pa koperashon i pa enkon- 
trá puntonan komun pa for- 
tifiká otro. 
“Laga nos, komo kom- 
patriotanan 
den 
Reino, 
huntu dirigí nos riba simi- 
laridatnan ku nos ta kom- 
partí, na lugá di gasta en- 
ergia na buska diferensia. 
Finalmente nos tin ku bai 
para den nos forsa,” Oleana 
a bisa. 


Ekspertisio riba su mes 
E departamentunan di 
registro sivil ta di impor- 


tansia krusial i ademas di 
un sentido haltu di integri- 
dat, ta rekerí konosementu 
i ekspertisio spesífiko pa 
evitá eror ku por tin kon- 
sekuensia grandi. Datonan 
den registronan di po- 
blashon ta di importansia 
grandi pa e organisashon- 
nan di gobièrnu ku ta hasi 
uso di e informashonnan 
akí pa ehekushon di nan 
tareanan. 
Empleadonan 
mester 
ta bon prepará i por traha 
efisientemente. Un sistema 
ku ta funshoná efisiente- 
mente ta benefisiá siu- 
dadano, ku ménos tempu 
di espera i mas posibilidat 
pa regla kos digitalmente. 
Promé ku departamenton- 
an ta asina leu pa por digi- 
talisá totalmente, mester 
hasi hopi preparashon. Den 
Reino tin isla ku ta mas leu 
ku otro. Por superá e dife- 
rensianan 
kompartiendo 
konosementu i traha huntu. 


Mas sinergia 
For di yanüari 2024, 
Plataforma di Reino pa 
Registronan Sivil Kari- 
bense ta fungi komo un 
plataforma esensial ka- 
minda miembronan ta bini 
huntu pa diskutí kasonan 
di práktika i tendensianan 
den e region Karibense i 
kompartí 
konosementu. 
KCB ta sirbi komo un sen- 
tro dinámiko di diálogo, 
pa eksplorá temanan nobo 
i fasilitá entrenamentu pa 
kompartí 
konosementu 
dentro di e área di registro 
sivil. 
Ta invitá partnernan di 
kadena kordialmente pa 
afiliá, loke ta kontribuí na 
liñanan di komunikashon 
mas kòrtiku i kreashon di 
mas sinergia. 

MADAM 
X 
KOMBERSASHON KU DIOS 


Vera, un amiga di mi, 
un muhé kristian, un re- 
ligioso te den su higra, 
a konta mi poko tempu 
pasá ku el a logra haña 
un kombersashon ku 
Dios. Naturalmente el 
a probechá pa papia ku 
Dios riba vários tópiko i 
e tabatin hopi pregunta. 
Vera – su nòmber ofi- 
sial ta Veronica Me- 
dina -- no tabata e per- 
sona di mas ehemplar 
ku a biba riba suela 
di dushi Boneiru. El a 
haña sinku yu ku kua- 
ter diferente hòmber. 
A hera bira seis yu ku 
seis 
diferente 
hòm- 
ber. Esun ku mester a 
bira e di seis yu ku e di 
seis hòmber a muri na 
parto. Vera mes a hera 
bai sawaka ku e kria- 
tura aki. El a skapa na 
wowo di angua i desde 
e momentu ei el a kue 
pia di Kristu duru tene, 
pasobra ta orashon ku 
pastor Amador Alonso 
Tronquosa di Iglesia di 
Cristo Rey a hasi na su 
‘kama di morto’ a pone 
ku su ‘kama di morto’ a 


resultá atrobe un ‘kama 
di bida’. 
Pastor Tronquosa, un 
pastor prosedente di 
San Pedro de Maco- 
ris, Repúblika Domini- 
kano, a changa na mes 
momentu den su reda 
di pagadó di diesmo, 
pa asina e por a sigui 
finansiá su estilo di 
bida luhoso, koriendo 
den su outo Lexus i su 
kasá Gloria den su outo 
Changan di mas karu. 
Vera ta konta riba su 
kombersashon ku Dios: 
“Un pregunta por ehèm- 
pel ku hopi hende ta 
kana kuné riba e mundu 
aki ta kon shelu i fièrnu 
ta? Bo ta tende tur sorto 
di storia tokante shelu i 
fièrnu, tambe di un su- 
puesto purgatorio ku ta 
eksistí, pero niun hende 
no sa presis kon tur e 
lugánan aki ta paden.” 
“E bista ku for di mucha 
bo ta haña di fièrnu ta 
ku tin un kandela eterno 
enorme, ku e hendenan 
den fièrnu ta tur kimá, 
ku nan almanan ta pasa 
mal bida etc. Shelu en 


kambio mester ta un 
paraiso na unda tin kos 
bon so. Riba purgato- 
rio no tin masha infor- 
mashon. Purgatorio ta 
un konsepto ku kató- 
likonan ta kana plama”, 
segun Vera. 
Vera a splika ku un sier- 
to momentu e no por a 
wanta mas i el a pidi Se- 
ñor pa splik’é detayada- 
mente, kisas asta laga 
e mira personalmente, 
kiko shelu i fièrnu ta 
kontené. Dios tabata 
den un bon beis e dia ei 
i El a disidí di kondusí 
Vera na dos porta. El a 
habri un dje portanan i 
laga Vera wak paden. 
Meimei di e sala tabatin 
un mesa rondó grandi. 
Meimei di e mesa ta- 
batin un wea grandi ku 
un bon stobá di kabri- 
tu, plamando un holó 
sumamente dushi. Nun- 
ka Vera a sinti un holó 
asina dushi penetrá i 
karesé su nanishi di 
promentòn. Su boka a 
kuminsá kore awa. 
E hendenan sinembar- 
go ku tabata sintá rònt di 


e mesa aki tabata hopi 
flaku i nan tabata mus- 
tra enfermo. Nan tabata 
manera e hendenan ku 
ta sufri di hamber na 
Afrika. Flaku flaku e po- 
bernan tabata. 
Den nan man tabatin un 
kuchara ku stelchi mas 
largu ku nan brasa. E 
kucharanan aki tabata 
mará na nan brasa. Dor 
di esaki nan tur por a 
kue karni for di e wea, 
pero nan no por a trese 
esaki na nan boka. Nan 
tabata 
sufri 
enorme- 
mente i Vera a konta mi 
ku su kurpa a kue rel na 
momentu ku el a mira 
e esena di sufrimentu i 
miseria aki. 
Dios a bira bisa Vera: 
“Bon, asina bo a mira 
fièrnu.” Nan a habri awor 
e otro porta i a topa ku 
un esena eksaktamente 
manera esun anterior. 
Tabatin e mesa rondó 
grandi, e wea ku karni 
di kabritu stobá meimei 
i hende sintá na e mesa. 
E hendenan sintá n’e 
mesa tambe tabatin e 
mesun kucharanan lar- 


gu mará na nan man i 
brasa nan. Pero e hen- 
denan aki, kontrario na 
esnan den fièrnu, ta- 
bata hari i tabata den 
kombersashon ameno 
ku otro. 
Vera a bira bisa Dios: 
“Mi no ta komprondé 
niun pátaka di e kos 
aki!”. 
“Ta masha simpel”, 
Dios a bis’é. Bo mester 
sa solamente un kos. E 
hendenan ku bo ta mira 
den shelu aki a siña ali- 
mentá otro, miéntras ku 
e hendenan den fièrnu 
ta pensa solamente 
riba nan so. Nan ta 
hopi egoista. Entre otro 
t’esei a pone ku nan a 
aterisá den fièrnu.” 
Hesus, na momentu 
ku el a muri na krus, a 
pensa riba bo Veronica! 
Masha tiki ta e hende- 
nan riba e mundu aki 
ku ta kompartí loke nan 
tin, asta loke nan no tin, 
ku otro. 
Dios semper tin rason. 
Laga nos siña kompartí 
ku otro i no kòrda riba 
nos so. 


KRALENDIJK – E si- 
man akí Sea Turtle Conser- 
vation Bonaire (STCB), ta 
kondusiendo investigashon 
di kapturá i marka turtuga 
den bahia di Lac. E inves- 
tigashon akí ta unu impor- 
tante pa konservashon efek- 
tivo di turtuga na Boneiru. 
Momentu ku ta snòrkel 
rònt Boneiru, e chèns ta 
grandi pa mira un kambio 
grandi den loke ya a mira 
di un turtuga ku marka. Por 
rekonosé nan ku e marka di 
metal riba nan ala dilanti. 
Esaki ta un señal impor- 
tante di data ku a bin ta 
generá for di e turtuga. 


Investigashon turtuga den Lac 


Tur aña staf di STCB ta 
kapturá, marka, pisa i midi 
aproksimadamente 250 tur- 
tuga. Tambe ta chèk kada 
turtuga pa señalnan di heri- 
da i malesa i ta laga nan bai 
den mesun área ku a kap- 
turá nan. 
E data kolektá ta duna 
tambe informashon tokante 
e importante di tendensia 
lokal, manera grado di kre- 
sementu, estado di salú, nan 
movementu rònt Boneiru i 
kalkulashon pa abundansia 
di turtuga. 
Te asina leu, STCB a 
marka mas di kuater mil 
turtuga. 

Tonchi, Telbo a haña un 
`facelift` bunita ei 
Awèl si, mi ta spera nos 
resibu di fin di luna tambe 
haña un `facelift`. 


Inlubidabel© 


E avion aki DC-10 di KLM 
ku a baha na 1991 tabata 
komandá pa kapitan Hoff- 
man, kende na su yega- 
da den un forma ofisial a 
hasi entrega di e plan di 
buelo resien hasí na geza- 
ghebber di e tempu ei, 
mr. George Soliana. Un 
multitut grandi di hende a 
akudí na aeropuerto Fla- 
mingo pa asina presensiá 
e momentu históriko aki pa 
loke ta trata mundu di avi- 
ashon na Boneiru. E avion 
aki den oranan di atardi a 
aparesé riba e isla di Bo- 
neiru biniendo for di direk- 
shon wèst i a hasi un asina 
yama 'over fly' riba e isla di 
Boneiru, pa despues bin at- 
erisá eksaktamente 4.23 di 
atardi ku éksito riba e pista 
di aterisahe di aeropuerto 
Flamingo. 
Despues di e aterisahe e 
pilotonan a saka e bandera 
di Hulanda i Boneiru for di e 
bentana den kòkpet, pa en- 
fatisá e momentu históriko 
ei. E promé persona ku a 
baha for di e avion ei tabata 


gezaghebber mr. George 
Soliana, siguí pa diputado 
Rudi Ellis, Niki Tromp di ofi- 
sina di turismo i direktor di 
aeropuerto Flamingo, Leo 
Domacassé. 
Pa loke ta trata e okashon 
históriko a laga tene un 
kompetensia di pintamentu 
di KLM entre muchanan di 
skolnan básiko. E mucha- 
nan ku a gana e kompe- 
tensia di pintamentu tabata 
den kategoria di promé 
i di dos klas a sali komo 
ganadó Jackson Finies di 
Kolegio Luis Beltran, den 
kategoria di tres i di kuater 
klas a sali Evelyn Hilario di 
St. Bernardusschool i den 
kategoria di sinku i seis 
klas a sali Zariusy Pauletta 
di St. Bernardusschool. 
Mas lat den añanan 1996 
MartinAir i SobelAir tambe 
a kuminsá ehekutá bue- 
lonan direkto for di Amster- 
dam pa Boneiru. Esakinan 
no a dura mashá komo ku 
despues di kasi un aña e 
kompanianan aki a stòp ku 
e buelonan aki. 


Promé buelo di KLM Amsterdam-Boneiru 


Djasabra, 20 di aprel 1991, den oranan di atardi pa promé bia den historia un avion 
di KLM ta aterisá direktamente for di Amsterdam na Boneiru. Tabata trata aki di un 
avion di tipo DC-10 di e kompania di aviashon di KLM. Asina KLM su historia nobo 
ku Boneiru a inisiá. Na 1936 un avion di KLM West Indisch Bedrijf, Oriol, a baha na 
Subí Blanku. 

DESTAHO SUMINISTRO DI 
KUMINDA DEN INSTITUTO 
HUDISIAL HULANDA KARIBENSE 


Instituto Hudisial Hulanda Karibense (JICN) ta enkargá ku ehekushon di kastigunan ku ta priva libertat na nòmber di minister 
di Hustisia i Siguridat, imponé pa medio di un veredikto hudisial. E establesimentu na Boneiru ta fungi tantu komo kas di 
detenshon i prisòn pa Boneiru, Sint Eustatius i Saba. Aki tin kapasidat disponibel pa hende hòmber, hende muhé, estranhero 
i hóben. 


JICN ta responsabel pa suministrá kuminda na detenidonan i ta buskando partidonan interesá ku por entregá e kumindanan 
akí diariamente. E suministro di kuminda ta enserá tantu kumindanan di pan komo kumindanan kayente. Ta traha segun un 
menú semanal, ku kua detenidonan por indiká nan preferensia, i ku ta duna e partidonan interesá e posibilidat pa adaptá nan 
kompranan na esaki. 


Pa bin na remarke pa e enkargo akí, bo mester kumpli ku por lo ménos e siguiente kriterionan: 
- Entrega diario di kumindanan di pan òf kumindanan kayente den kantidat grandi na e establesimentu di JICN. 
- Establesé lokalmente riba e islanan. 
- Ta den poseshon di un Deklarashon Tokante Kondukta (VOG). 
- Inskribí den e registro di Kámara di Komèrsio pa e tópiko relevante di e destaho akí. 


Si bo ta interesá den un òf mas di e enkargonan akí, bo tin ku registrá bo mes promé ku 31 di òktober 2023 via 
aanbesteding@rijksdienstCN.com. Por fabor indiká bo preferensia(nan) ora bo registrá. 


Riba e fecha menshoná bo ta risibí di nos e dokumentonan rekerí pa e destaho. 


Por haña mas informashon riba www.rijksdienstcn.com/over-de-rijksdienst-caribisch-nederland/aanbesteden 


*Un investigashon di antesedente por forma parti di e destaho. 


KRALENDIJK -- Re- 
sientemente a reforsá e 
asina yamá ‘biketeam’ di 
Kuerpo 
Polisial 
Karibe 
Hulandes ku sinku agente 


Biketeam’ Kuerpo Polisial reforsá 


sertifiká. Banda di esaki, 
KPCN a risibí tambe un 
total di seis baiskel nobo. u 
esaki a reforsá e asina yamá 
‘bike team’ ku seis baiskel 


di polis rekonosibel dor di 
kua e kuerpo awor tin un 
total di dieskuater baiskel 
na su disposishon. Pa e mo- 
tibu akí, por mira mas polis 


riba baiskel riba karetera- 
nan di Boneiru. 
E ‘biketeam’ ta eksistí 
for di 2009 i ta un tim di 
agente polisial sertifiká ku 
a pasa diferente treinen 
spesial, duná dor di in- 
struktor di baiskel Suandy 
Clarenda, pa nan por aktua 
di manera adekuá den nan 
ròl di polis riba baiskel na 
momentu ku ta nesesario. 
Meta ta pa engrandesé e 
visibilidat di polis. 
Un di e benefisionan mas 
grandi ta ku e ‘biketeam’ ta 
hopi móbil, nan por bira rá- 
pido i por pasa fásil dor di 
multitut, hanchi i kayanan 


smal. 
P’esei e ‘biketeam’ ta 
ideal pa patruya durante di 
temporada di barku kruse- 
ro, òf otro aktividat kamin- 
da tin hopi hende riba kaya. 
Na momento ku algu 
sosodé, nan por move di 
manera fásil di un área pa 
otro área ku ta será pa outo 
òf kaminda outo no por 
yega fásil. Ademas nan ta 
bon visibel i fásil pa aserka. 
Asina polis ta para mas ser- 
ka di komunidat. 
Durante Festival di Re- 
gata tambe e ‘biketeam’ ta 
aktivamente visibel riba 
kareteranan di Boneiru. 


KRALENDIJK -- Dja- 
sabra 7 di òktober Sentro 
di Notifikashon a risibí no- 
tifikashon tokante un brin- 
gamentu na Kaya C.D. Cre- 
stian. 
Na yegada di patruya ta- 
batin un hòmber ku un kap 


Bringamentu ku herido 


na su kabes, despues ku un 
persona a maltrat’é ku un 
bòter. 
Personal di ambulans 
a trata e víktima na e si- 
tio mes. Ta investigando e 
kaso. 

2x Fun Miles 
WEEKEND 
2x Fun Miles 


kooymanbv.com 


Starting this weekend, September 30th your 
Fun Miles are DOUBLED at Kooyman! 


KRALENDIJK 
– 
Imaginá bo, solo bahando 
pokopoko, e malekon di 
Kralendijk iluminá i mas di 
32 stènt di kuminda kantu di 
laman. Bon biní na ‘Keinta 
Kaya’, e evento bunita den 
e kurason di Kralendijk, ta 


'Keinta Kaya': Un aventura di kaya i kuminda den Playa 


duna bisa den e dianan di 
Regata. 
Parke Wilhelmina, nor- 
malmente un sitio trankil, 
ta bira un podio bibu ka- 
minda artistanan lokal ta 
presentá. Ta komo sifuera 
e siudat mes ta hala un ro- 


sea grandi i ta eksplotá den 
koló, sabor i músika. 
“Mi a bishitá e mundu 
mágiko akí djamars, ku mi 
kámara i a laga mi pasa dor 
di e esfera dushi. Miéntras 
mi tabata pasa banda di e 
stèntnan, mi nanishi a keda 


malkriá ku holó dushi di 
diferente kushina. E eskoho 
tabata hopi, plato eksótiko, 
lokal i kreashonnan ku ta 
tover e píldoranan di sabor. 
Un paraiso pa purbadónan 
fini,” 
representante 
di 
Guardian Group ta skirbo. 
Parke Wilhelmina, ka- 
minda normalmente ta pa- 
pia solamente di un sitio 
di enkuentro, a keda trans- 
formá den un ekspreshon di 
espektákulo kultural. Ar- 
tistanan lokal a trese e mul- 


titut den entusiasmo ku nan 
talento, dor di kua a originá 
un sintimentu di komuni- 
dat ku a yena henter e área. 
E stèntnan riba e plenchi 
tabata yen di obra di arte 
trahá na man, prenda ko- 
lorido i suvenir úniko. Kada 
stènt tabata konta un storia, 
kada produkto tabata karga 
e alma di e trahadónan lo- 
kal. I meimei di tur esaki, 
e multitut tabata baila i 
hari, plamá riba e siudat 
ku ta yama Playa. Tabata 

un momentu riba kua hen- 
denan a bini huntu pa gosa 
di e alegria simpel di bon 
kuminda, músika enorme i 
otro su kompaño. Awe no- 
chi e aventura ta zona di 
nobo. Bo tambe ta bini den 
Playa. E pregunta akí ta 


zona komo un invitashon pa 
di nobo keda sumergí den e 
magia di ‘Keinta Kaya’. Un 
aventura di kaya i kuminda 
kombertí ku ta laga kondusí 
na holó, zonido i sabor di e 
fiesta mas stimá di Kralen- 
dijk. Pa Guardian Group 


Dutch Caribbean e ta di 
gran importansia pa ta en- 
bolbí ku eventonan kultural 
i p’esei desde aña pasá nan 
ta un sostenedó ferviente di 
tantu e aktividatnan maríti- 
mo, komo na tera, kaminda 
nan ta hunga un ròl sentral. 

Nobo: 
Fun Miles na 
Van den Tweel 
Supermarket 


vdtsbonaire @vandentweelbonaire 


For di awor na Van den Tweel tambe bo por gosa 
di Fun Miles. Spar i troka bo Fun miles i probechá 
di e promoshonnan vigente. 


Kada portadó di un karchi di Fun Miles ta risibí 2x 
un Fun Miles-voucher ku e por uza for di 6 di òktober 
te ku 15 di òktober. 


Bishitá e página di Facebook di Fun Miles Bonieru 
pa tur e kondishonnan detayá. No pèrdè e 
oportunidat di eksperensiá dòbel plaser. Bishitá 
Van den Tweel i diskubrí e mundu di Fun Miles. 


Awor FUN tambe 
ta pará sentral na 
Van den Tweel Boneiru! 


funmiles.net 


KRALENDIJK- Algun 
bibliotekario di Oropa i di 
Reino Hulandes a sigui un 
proyekto di interkambio. 
E interkambio tabata trata 
funshonamentu di kada 
pais/isla su biblioteka , ser- 
visio i funshonnan den un 
biblioteka. 
Pa konkluí e proyekto, 
2 bibliotekario di kada bi- 
blioteka a biaha pa Hulanda 
durante di 2 siman bou di 
Guia di ‘ Koninklijke Bi- 
bliotheek”. Durante di e 2 si- 
man nan, e bibliotekarionan 
a forma parti di e kongreso 
di IFLA na Rotterdam. Aki 
nan a hiba kòmbersashon di 
pènel i tene diferente pre- 
sentashon. Riba foto por 
mira representantenan di 
biblioteka Boneiru. 


Den kuadro di interkambio 
Bibliotekarionan a bishita Hulanda 


KRALENDIJK 
-- 
Djaweps 
5 
di 
òktober 
Qredits Boneiru i Entidat 
Públiko Boneiru, a sele- 
brá ku 13 persona a final- 
isá e promé ‘Agri Business 
Academy’ (ABA) ku éksito. 
Riba e anochi a hasi entrega 
di 11 sertifikado na e parti- 
sipantenan ku a presensiá e 
evento. 
E futuro empresarionan 
a risibí nan sertifikadonan 
ku hopi orguyo. Qredits 
Boneiru i Entidat Públiko 
Boneiru ke felisitá e partisi- 
pantenan akí un bes mas pa 
a kompletá e kurso ku ék- 
sito i ke deseá nan tur kos 
bon ku nan karera empre- 
sarial den e sektor agrario 
na Boneiru. 


Entrega sertifikado na kursistanan ‘Agri Business Academy’ 


Durante e programa di 
13 siman, a duna lèsnan 
balioso dor di dosentenan 
Maideline 
Hooi-Martijn 
i Janou Troeman. Tambe 
e partisipantenan a risibí 
diferente tayer serka in- 
struktornan Jefferson Ro- 
salia, Reinisha Molina, Ca- 
simir Roosje, Charmaine 
Alberto, Sherwin Pourier, 
Jan Westra i Miluska Han- 
sen. 
Kámara di Komèrsio i 
Industria Boneiru, Daily 
Fresh, LVV, Nature Cook- 
ing School, Boi Antoin, 
Onnie Emerenciana, Arie 
Boers, Reginald Dortalina 
i Kayla Ursula, a duna e 
kursistanan 
informashon 
balioso di aspektonan im- 


portante pa hasi un éksito 
di nan empresanan agrario. 
E programa ‘Agri Busi- 
ness Academy’ ta un vari- 
ante di Qredits su ‘Small 
Business Academy’ i ta tra- 
ta diferente tópiko tokante 
emprendementu i otro aspe- 
ktonan empresarial di aten- 
shon relashoná ku e sektor 
di agrikultura na Boneiru. 
Esakinan ta inkluí for- 
mulashon di mishon i vi- 
shon, 
análisis 
personal, 
análisis di merkado, desa- 
royo di idea di empresa- 
rio, strategianan di merka- 
deo, uzo i impaktonan di 
téknikanan 
moderno 
di 
plantamentu, kalkulashon 
di preis i planifikashon fi- 
nansiero. 


Kaminda tabata nesesa- 
rio, a indiká i elaborá riba e 
diferensia entre un negoshi 
di agrikultura i otro tipo di 
negoshi. Tambe e partisi- 
pantenan a krea nan plan di 
negoshi i plan finansiero ku 
ayudo di un ‘e-learning’. 
Komo tarea final, e kur- 
sistanan a presentá nan 
plan dilanti di un pènel di 
eksperto konsistiendo di 
Qredits, R&O, Asuntunan 
Ekonómiko i LVV. 
Diputadonan 
Jolinda 
Craane i Hennyson Thiel- 
man, tambe tabata parti òf 
keda representá den e pè- 
nel. 
Ku e kurso di ‘Agri Busi- 
ness Academy’, Qredits 
huntu ku Entidat Públiko 
Boneiru, ke stimulá em- 
prendementu eksitoso den 
e sektor agrario na Bo- 
neiru i aportá na desaroyo 
ekonómiko sostenibel di e 
sektor. 


E kurso ta establesé e 
fundeshi pa loke ta konose- 
mentu pa kada futuro em- 
presario ku ke prepará su 
mes pa emprendementu. 
“Esaki ta djis un ko- 
mienso, sigui perseverá pa- 
sobra emprendementu no ta 
fásil i koperá ku otro mas 
tantu ku boso por,” tabata 
palabranan ku Diputado 
Jolinda Craane, a kompartí 
ku e kursistanan i demas 
persona presente. 
Elwin Groenevelt, ge- 
rente general di Qredits, 
seguidamente a kompartí 
ku emprendementu den e 
sektor agrario ta hopi mas 
desafiante, p’esei ta impor- 
tante pa eduká bo mes kon- 
tinuamente. 
Pa mas informashon to- 
kante ‘Agri Business Acad- 
emy’, por bishitá www. 
qredits.com E wèpsait di 
Boneiru ta disponibel na 
Papiamentu i Hulandes. 

KRALENDIJK -- E 
seri akí a kuminsá ku e no- 
tisia ku e doño di Plantashi 
Bolivia a tuma un señora 
den servisio ku ta enkargá 
ku naturalesa. For di e no- 
tisia ei bo por a dedusí ku 
e señora ei tin su kurason 
na e lugá korekto. E stima 
hende, naturalesa i bida. 
“Nos tur tin gana di hasi 
e mundu un tiki mas bunita 
i mihó tòg? Un parti eksep- 
shonal di e mundu ei p’ami 
ta Boneiru, e isla presioso 
den e área Karibe Hulan- 
des,” e ta skirbi riba Linke- 
dIn. E enkargo pa e señora 
ta pa investigá kiko e posi- 
bilidatnan ta pa desaroyo di 


Plantashi Bolivia (8) Bèrdura i fruta 


Pa: Auke van de Berg 


agrikultura riba e tereno di 
Bolivia. “Lo tabata masha 
bunita sí esaki por a kondu- 
sí na resultadonan positivo, 
di moda ku den futuro e isla 
mes por planta un parti di 
su kuminda.” 
E ora ei tin pará: “Banda 
di desaroyo di agrikultura 
85% di Propiedat Bolivia, 
ta reservá pa naturalesa i en 
partikular e rehabilitashon 
tambe di e naturalesa den e 
área úniko aki.” 
Loke ta nifiká ku sinku 
porshento, 142,50 hèktar, di 
e área ta sobra pa agrikul- 
tura. Pasobra a reservá djes 
porshento pa konstrukshon 
di kas. 


Awor bo por kosechá 
den un bon aña riba un 
hèktar por ehèmpel 25 mil 
blumkol. Ounke e peso di 
kada blumkol ta dependé 
di e variedat i sirkunstan- 
sianan 
di 
kresementu. 
Kultivadónan eksperensiá 
di blumkol por alkansá e 
kosechanan akí despues di 
hopi aña di práktika. 
Loke ta nifiká ku por 
produsí mas ku 3,5 mion 
blumkol riba e propiedat ku 
e aserkamentu korekto. Pa 
aña. E pregunta ta keda si e 
blumkolnan ta floresé. 
E hendenan di Save 
Plantage Bolivia ta de- 
primí: “Breemhaar tin un 


idea nobo atrobe, agrikul- 
tura na Bolivia. E ta bus- 
ka empresarionan ku tin 
kurashi di hasi esei. Ora ku 
nos a lesa esei nos a pensa 
ku nos mester konsultá e 
mapanan ku Westermann 
i Zonneveld a traha di Bo- 
neiru na 1956 i ku ta parti 
di e buki ‘Photo-geological 
Observations and Land Ca- 
pability &amp; Land Use 
Survey of the Island of 
Bonaire 1’, editá pa loke e 
tempu ei ainda tabata yama 
Koninklijk Instituut voor 
de Tropen na Amsterdam.” 
E promé mapa ‘Geologi- 
cal and Land Use map’, ta 
splika na promé bista ku e 
Bolivia aktual ta konsistí 
den su totalidat di piedra di 
kalki kwartair. Den termi- 
nologia popular, piedra di 
koral ku a forma aproksi- 
madamente for di un 2,5 
mion aña pasá. 
Ningun tera fértil mane- 
ra nos konosé den polder- 
nan Hulandes di Ijsselmeer. 
Anteriormente a uza par- 
tinan chikitu di Bolivia pa 
kultivo di Sentebibu mas òf 
ménos 1,5 hèktar i maishi 
chikí mas òf ménos 2 hèk- 
tar. Sobra di Bolivia, alre- 
dedor di 3 mil hèktar, no a 
uza nunka pa aktividatnan 
di agrikultura. Èks Geza- 
ghebber i ko-propietario 
Richard Hart, a laga sa resi- 
entemente ku algun desena 
pasá ainda a kultivá milon. 
Pakiko a stòp ku esei por 
mira riba e di dos mapa. 
E di dos mapa ‘Land Ca- 
pability and Land Use map’, 
ta mustra mesora ku no por 
uza e área di kosta di alre- 
dedor di mil hèktar pa nada. 
No pa agrikultura, pa krio 
di bestia i pa eksplotashon 
di palu. Un gran parti di 


Bolivia, sùit di e zona di 
kosta, por uza segun Wes- 
termann i Zonneveld pa 
krio di bestia i selvikultura, 
lesa eksplotashon di palu, 
pero nan ta atvertí ku uzo 
di e parti aki ta trese limi- 
tashonnan serio òf riesgo 
di daño kuné. Por uza e 
parti sùit di Bolivia de bes 
en kuando pa agrikultura 
limitá, pero e konosé limi- 
tashonnan hopi serio i un 
parti ta apto pa krio di bes- 
tia, kome yerba i selvikul- 
tura, eksplotashon di palu. 
Pero pa e parti akí tambe ta 
konta limitashon regular òf 
riesgo di daño. 
E konklushon ta evi- 
dente. Partinan grandi di 
Bolivia no por uza pa niun 
aktividat agrario. Tin par- 
tinan ku sí por, pero ma- 
yoria biá ku uzo limitá, pa 
bestia ku ta kome yerba i 
eksplotashon di palu. Pero 
uzo di e áreanan ei tin 
generalmente 
limitashon- 
nan serio i konosé riesgo 
di daño. P’esei e mensahe 
na eventual personanan in- 
teresá ta, no tribi di kumin- 
sá ku nada, e chèns pa bo 
tin éksito ta hopi limitá i e 
chèns riba daño ireparabel 
ta grandi. Idioma kla. 
I e ta mustra ku e ta bira 
un trabou pisá pa e señora 
ku ta enkargá ku natura- 
lesa. No ta pòrnada ku su 
mensahe riba LinkedIn ta 
terminá ku e remarke: “Sí 
un hende por tin idea pa 
e investigashon akí òf ke 
kontribuí na desaroyo di 
agrikultura òf e temanan 
ku ta mará na dje manera 
empleo, partisipashon di 
siudadano, salubridat, kom- 
pensashon CO2, transishon 
di energia i sostenibidat, mi 
ta apresiá di tende esei.” 


KRALENDIJK -- E 
senarionan nobo di klima 
di KNMI ta mustra ku 
Boneiru, un di e áreanan 
di Karibe di Hulanda mas 
plat, ta kore riesgo konsid- 
erabel pa motibu di nivel 
di laman ku ta subiendo 
komo 
konsekuensia 
di 
kambio di klima. 
E instituto ta enfatisá 
ku e riesgo aki no ta konta 
pa Boneiru so, pero tambe 
pa Hulanda, kaminda lo 
presentá ku mas frekue- 
nsia temperaturanan eks- 
tremo i subida di nivel di 
laman. 
Segun e kalkulashon- 
nan mas nobo di KNMI, 
e nivel di laman ta subi 
aktualmente ku 3,7 mi- 
limeter pa aña. Den un 
senario desfavorabel, ka- 
minda emishon di CO2 ta 
sigui subi, meimei di e si- 
glo akí e nivel di awa por 


Nivel di laman kresiente 
ta menasá Boneiru 


ta 37 centimeter mas haltu 
ku awor. 
Den e senario mas eks- 
tremo, esei por subi na aña 
2100 te ku 3,40 meter, loke 
por tin konsekuensianan 
desastroso pa e isla. 
Den un investigashon 
anterior di Vrije Universit- 
eit na Amsterdam, a mus- 
tra promé kaba ku alrede- 
dor di un kuart di Boneiru, 
inkluso e kapital Kralen- 
dijk, ta kore e riesgo di in- 
undá den kareda di 2150. 
Biniendo bèk e situ- 
ashon Hulandes, KNMI 
ta atvertí ku e konsekuen- 
sianan di kambio di klima 
posiblemente por ta mas 
grandi ku a asumí anteri- 
ormente. Dependiente di e 
grandura di e emishon di 
CO2 mundialmente, Hu- 
landa no ta hañ’é konfron- 
tá solamente ku un nivel 
di laman mas haltu, pero 


tambe ku un oumento 
di e kantidat di dianan 
kalor. 
Den e senarionan di 
KNMI, e kantidat di di- 
anan tropikal di un pro- 
medio di sinku pa aña 
por subi te djestres pa 
aña na 2050. 
E instituto ta suprayá 
ku ta spesialmente e em- 
ishon di gas di kultivo ta 
determiná den ki grado 
kambio di klima ta af- 
ektá Hulanda i Boneiru. 
Apesar di algun señal 
positivo ku e kresementu 
mundial di emishon di 
CO2 ta birando ménos, 
investigadónan ta atvertí 
pa e posibel konsekuen- 
sianan, manera kapanan 
di eis ku ta dirti mas lihé 
i un subida di nivel di la- 
man aselerá. 
Den kuadro di e se- 
narionan nobo a dediká 
atenshon spesial tambe 
na Saba i Sint Eustatius. 
Ounke e subida di nivel 
di laman ta algu ménos 
ku na Boneiru, nan ta 
kore un riesgo mas gran- 
di di orkannan di e kat- 
egoria mas pisá. 


KIA MOTORS B.V. 


ta buska 
1 auto-monteur 


- mester tin mas o menos 3 aña di eksperensia 


Pa mas inf. yama telefòn # 717-5505 


Essentials Boutique B.V. 


ta buska 
1 schoonheidsspecialiste 


- mester tin 2 aña di eksperensia 


Pa mas inf. yama telefòn # 700-3589 

ARUBA 
INTERNASHONAL 


AFGANISTAN – Den 
Afganistan trahadónan di 
reskate ketu bai ta buskan- 
do pa sobrebibiente den e 
ruinanan despues di e tem- 
blor ku a tuma lugá djasa- 
bra último den e parti wèst 
di e pais. Durante e tem- 
blor mas di dos mil hende a 
pèrdè nan bida. 
Ta trata di e temblor di 
mas mortal den Afganistan 
den e último dos desena. 
Taliban, ku ta na poder den 
e pais, ta kalkulá ku un 
dos mil herido asina a kai. 
Djadumingu anochi Tali- 
ban a informá mas ainda ku 
nuebe mil, pero mas despu- 
es a rektifiká esaki. 


Pa sobrebibiente di temblor na Afganistan 
Trahadónan di reskate ketu bai buskando 


Den binti diferente bario 
i siudat un dos mil kas asina 
a keda destruí. Algun bario 
a disparsé kompleto. 
Paisnan bisiña, Paki- 
stan i Iran, a anunsiá ayu- 
do humanitario i lo manda 
trahadónan di reskate pa e 
region. Krus Kòrá Chines a 
ofresé ayudo finansiero. Na 
promé instante ta trata di 
un 190 mil euro asina. 
Dor 
di 
gobernashon 
Taliban hopi organisashon 
ku tin akseso na e pais. 
Periodistanan difísilmente 
por alkansá e área dor di 
kua kasimente no tin bista 
riba e konsekuensianan di e 
temblor. 


PEKING – E periodista 
Australiano, Cheng Lei, a 


Despues di tres aña será na China 
Periodista den libertat 


keda lagá den libertat na 
Peking. E tabata será ei nan 
tres aña riba sospecho di 
kompartí sekreto di estado 
Chines ku eksterior. 
Entretantu Cheng a re- 
uní ku su dos yunan i otro 
famia na Melbourne, Pro- 
mé Minister Australiano, 
Anthony Albanese, a bisa 
durante un konferensia di 
prensa. 
“E ta un persona hopi 
fuerte,” Albanese a bisa. 
Na ougùstùs 2020 a detené 
Cheng, pero tokante e base 
di su detenshon kasimente 
nada a sali na kla. Na Chi- 


na sospechosonan sin keho 
forma, por keda será te seis 
luna na un lokalidat sekre- 
to. 
Te despues di mitar aña 
numa despues di su deten- 
shon, China a laga lòs ku 
ta sospech’é di pasa infor- 
mashon sekreto ku eks- 
terior. Segun e korant di 
Kong Kong, South China 
Morning Post, djis promé 
ku su detenshon Cheng a 
ekspresá su mes krítiko 
riba Facebook tokante e 
aserkamentu di Corona di 


presidente Xi. 
Na mart 2022 a trata e 
kaso kontra Cheng tras di 
porta será. E embahador 
Australiano kende ke a 
asistí Cheng, a neng’é ak- 
seso na sala di Korte. 
“Den mi sèl solo ta bria 
dor di e bentana, pero mi 
por para solamente 10 ora 
pa aña den dje,” Cheng a 
skirbi na ougùstùs den un 
karta. Esei tabata su promé 
deklarashon públiko desde 
di su detenshon. 


ISRAEL – Promé Mi- 
nister Israelí, Netanyahu 
i e oposishon na Israel, a 
bai di akuerdo tokante un 
formashon di un unidat di 
gobièrnu nashonal. Esaki 
tin pará den un deklarashon 
konhunto di Netanyahu i 
e èks minister di defensa 
Gantz. Dentro di e gobièrnu 
akí a forma un gabinete di 


Ku Gabinete di guera na Israel 
Akuerdo tokante unidat di gobièrnu nashonal 


guera. E gabinete di guera 
lo atendé solamente ku tur 
kos rònt di guera ku Hamas 
i ta eksistí di Promé Mi- 
nister Netanyahu, Gantz i 
e aktual Minister di Defen- 
sa Gallant, tin pará den e 
deklarashon. Lider di opo- 
sishon, Yair Lapid, tambe 
tabata invitá pa forma parti 
di e gabinete di guera. The 


Times of Israel ta informá 
ku e no ta forma parti di un 
gabinete asina tanten ku e 
aktual gobièrnu ta eksistí di 
partido ekstremista. 
Un gabinete di unidat 
nashonal hopi biá ta bini di- 
lanti momentu ku tin men- 
shon di un krísis nashonal, 
pa asina por traha huntu 
mas efisiente. 

ARUBA 
STATIA/SABA/ST. MAARTEN 


PHILIPSBURG – E si- 
man akí ta tumando Siman 
di Polis na Sint Maarten ku 
diferente aktividat. E un si- 
man largu di selebrashon a 
kuminsá ku un espektaku- 
lar ‘all white party’ na the 
Sky Lounge, Simpson Bay 
Resort, kaminda ofisialnan 
polisial for di diferente de- 


Siman di Polis selebrando unidat 


legashon tabata presentá. 
Hefe di Kuerpo Polisial 
Sint Maarten a ekspresá su 
palabranan di bon biní na 
e delegashonnan, urgiendo 
tur hende pa partisipá ak- 
tivamente na e eventonan 
ku Sint Maarten ta ofresé. 
Ta trata di kompetensia den 
diferente ramo di deporte. 


O R A N J E S T A D 
(EUX) – Mas di un 
dozein hóben di Statia a 
bandoná e isla djaluna 9 
di òktober, pa un bishita 
edukashonal i sosial di un 
siman na St. Thomas, US 
Virgin Islands. 
E ophetivo di e biahe 
di 9 pa 15 di òktober, ta 
pa yuda e studiantenan 
prepará pa biba riba nan 
mes momentu ku nan 
bandoná Statia pa estudio 
mas avansá. 
Miéntras na St. Tho- 
mas, e hóbennan ta bishi- 


Bishita edukashonal i sosial di hóbennan 


tá University of the Vir- 
gin Islands, kaminda nan 
tin enkuentro ku studian- 
tenan universitario i pro- 
fesornan. 
Tambe nan ta bishitá 
e sitionan históriko i kul- 
tural pa siña mas di kul- 
tura di e isla. 
E biahe ta yuda e stu- 
diantenan 
tambe 
den 
mehorá nan presupuesto, 
tempu di maneho i abili- 
datnan sosial, momentu 
ku nan ta biba independi- 
ente. 

ARUBA 


ORANJESTAD -- Di- 
aluna mainta, Prome Mi- 
nister Evelyn Wever-Croes 
a ricibi bishita di Miss Uni- 
verse Aruba, Karol Croes 
na unda cu señorita Croes a 
informa Prome Minister di 
su representacion pa Aruba 
dia 18 November proximo 
den e prestigioso certamen 
di beyesa na San Salvador. 
Prome Minister a keda 
hopi contento cu e bishita 
aki di nos representante di 
beyesa den un certamen di 
beyesa internacional y a 
tuma su tempo pa conoce 


Na caminda pa certamen di beyesa internacional Miss Universe 


tocante e preparacionnan 
di señorita Karol Croes pa 
un evento asina importante 
na unda cu mundo henter lo 
tin bista riba cada reina di 
beyesa. Karol a conta di su 
entrevistanan na Telemun- 
do cu Andrea Meza, Miss 
Universe 2020 y su photo- 
shooting cu photografo ofi- 
cial di Miss Universe, Fadil 
Berishap. 
“Nos ta sigur cu nos 
Miss Universe Aruba, Kar- 
ol Croes lo briya cu gracia 
y determinacion den e cer- 
tamen di beyesa. Aruba lo 


keda pendiente di su partic- 
ipacion dia 18 di november 
próximo. 
Den nomber di Gobi- 
erno di Aruba y pueblo di 
Aruba, mi ta extende nos 
gratitud na señorita Karol, 
reconociendo e como un 
embahadora di nos pais. 


Su perseverancia y dedica- 
cion na preparacionnan, lo 
marca su exito den e cer- 
tamen. Nos ta desea Karol 
hopi exito. Nos ta orguyoso 
di bo”, Prome Minister a 
expresa. 
Na final di e encuentro 
na Bestuurskantoor, Prome 


Minsiter a entrega un pin di 
bandera di Aruba na Karol 
Croes y a nombre como 
embahadora oficial di nos 
beyeza Arubano. Aruba, 
ban duna nos Miss Aruba 
tur sosten den e certamen 
maximo di beyesa na San 
Salvador, El Salvador. 


ORANJESTAD -- Nos 
ta casi na mita di e Luna di 
Conscientisacion di Cancer 
di Pecho. Un luna cu sigur 
ta uni pueblonan, famianan 
y lidernan di paisnan den 
un solo causa. E luna aki ta 
sirbi como un recordatorio 
di e forsa cu nos ta haña 
den union y conocemento 
di e efectonan cu e malesa 
aki tin riba famia y comu- 


Prome Minister ta gradici tur fundacion y organisacion na Aruba 
Luna di Conscientisacion di Cancer di Pecho 


nidadnan. Cancer di pecho 
ta afecta miyones di bida 
mundialmente, y ta den 
nos podor colectivo pa haci 
un diferencia. Den e luna 
aki, fundacionnan y orga- 
nisacionnan cu ta dedica na 
conscientisa nos pueblo, ta 
traha mas duro pa brinda 
conocemento na nos comu- 
nidad. Laga nos uni forsa y 
curason cu e fundacion y 


organisacionnan pa traha 
huntu pa divulga conoce- 
mento tanto den nos famia, 
nos comunidad y mundial. 
Conscientisacion 
no 
ta 
simplemente un concepto; 
e ta un linia di cuido, sos- 
ten y di bida. Door di educa 
nos mes y otronan, nos por 
kibra bareranan, elimina 
mitonan, y especialmente, 
stimula deteccion tempran. 
Examinacion regular di 
pecho ta fundamental den 
e bataya aki, brindando e 
yabi pa deteccion tempran 
y tratamento exitoso. 
Pero 
conscientisacion 
no ta solamente tocante 
statistiek y datonan medi- 
co. E ta tocante empatia y 
sosten. Conscientisacion ta 
encera pa ta presente pa nos 
sernan stima, colega y bisi- 
ñanan cu ta luchando e ba- 
taya aki. Conscientisacion 
ta inclui tambe pa celebra e 
forsa increibel di sobrevivi- 


entenan y honra e memoria 
di esnan cu nos a perde den 
e lucha contra cancer di 
pecho. 
Luna 
di 
Conscienti- 
sacion di Cancer di Pecho ta 
brinda un luz di speransa. E 
ta simbolisa nos compromi- 
so comun pa crea un mundo 
unda ningun hende mester 
enfrenta e malesa aki su 
so. Laga nos inspira otro, 
resona nos bos, y tuma ac- 
cion. Sostene inisiativanan 
di investigacionnan, duna 
tempu como voluntario y 
sea un cuidado di un famia, 
amigo of cualkier persona 
cu ta pasando den e proceso 
doloroso y tristo. Contri- 
bui na organisacionnan cu 
dia aden y dia afo ta dedica 
na conscientisa y yuda pa- 
shentnan y nan famia. 
“Luna di Conscienti- 
sacion no ta solamente 
tocante bisti roos. E ta to- 
cante solidaridad y compa- 


cion. Huntu, nos por haci 
un diferencia. Laga nos ta 
uni den e causa aki y honra 
tur esnan balente y fuerte 
cu a lucha y ta sigui lucha. 
Cu dedicacion y determi- 
acion nos lo vence y cu 
speransa cu pronto tin un 
cura”, Prome Minister Eve- 
lyn Wever-Croes a expresa. 
Prome Minister ta gradi- 
ci tur fundacion y organ- 
isacion na Aruba cu ta tra- 
hando incansabelmente den 
cuido y conscientisacion di 
cancer na pecho. “Boso Pa- 
sion y dedicacion ta ilumi- 
na e caminda di speransa, 
enfocando no solamente pa 
yuda pashentnan cu cancer 
pero tambe pa salba bida di 
hopi persona. Cada esfuer- 
so, cada gesto, ta reforsa 
nos determinacion colecti- 
vo, y ta recorda nos cu den 
union, nos ta crea un futuro 
mas briyante”, Prome Mi- 
nister a enfatisa. 

ARUBA 
HULANDA 


DEN HAAG – E gabi- 
nete demishonario ta inves- 
tigá sí ta posibel pa saka 


Ku charter for di Israel 
Gabinete ta mira pa evakuá Hulandesnan 


Hulandesnan ku ta deseá 
ku buelonan charter for di 
Israel. “Nos tin un kantidat 


Hulandes den imágen di 
kua nos sa ku nan ke ban- 
doná Israel. Awor nos ta 


trahando duru na e inven- 
tarisashon pa sa kua Hu- 
landes ainda mas ke sali,” 
segun e ministerio. 
Ta pensa na koperashon 
ku otro paisnan i kompa- 
nianan di aviashon. No ta 
konosí kuantu Hulandes tin 
na Israel, òf e áreanan Pa- 
lestino. Registrashon no ta 
obligatorio. 
Chipre a duna di kono- 
sé ku e ke funshoná komo 
stashon 
intermedio 
pa 
evakuashon di paisnan Eu- 
ropeo. E pais ta keda den e 
parti pariba di Laman Me- 
ditereanio, no muchu leu 
for di Israel. 
Kompanianan di avi- 


ashon a anulá nan buelonan 
pa Israel relashoná ku e po- 
sibel insiguridat den e espa- 
sio aéreo. 
Segun flightaware.com 
e kantidat di buelo pa i for 
di e aeropuerto internasho- 
nal Ben Gurion na Tel Aviv, 
a baha ku mas di 20 por- 
shento. Avionnan ku sí ta 
sali ta yen. 
KLM en todo kaso a 
para tur buelo pa Tel Aviv. 
Riba e website di e empresa 
tin pará ku na e momentu 
akí no por pone pasahero- 
nan riba otro avion. Trans- 
avia i EasyJet a para nan 
buelonan pa Tel Aviv te ku 
djaweps. 


TILBURG – Polis a 
detené dos hòmber riba 
sospecho di a okashoná un 
eksploshon na un pakus 
di hunga den Winschoten 
dia 16 di sèptèmber. E sos- 
pechosonan ta será bou di 
limitashon kompleto i por 
tin kontakto solamente ku 
nan abogado. 
E dos sospechosonan 
di Tilburg tin 19 aña i a 
detené nan djamars main- 
ta den nan kas. Seguida- 


Dos detenshon pa eksploshon 


mente a hasi búskeda den 
mas kas na Tilburg. Polis 
no ta ekskluí mas deten- 
shon. 
Anteriormente 
Polis 
a kompartí imágen di e 
eksploshon na un pakus 
den e sentro di Tilburg. 
Por mira kon un hòmber 
ta pone un tas dilanti e 
edifisio ku djis despues ta 
eksplotá. E edifisio a haña 
hopi daño, pero ningun 
persona a resultá heridá. 


BRABANT – Polis a 
buska djamars den e kurá 
di un kas den Nieuwendijk, 


Polis ta buska den kurá pa muhé pèrdí desde 1984 


Noord-Brabant, pa e kurpa 
di e muhé Germa van den 
Boom kende ta pèrdí for di 


1984. 
E akshon di búskeda 
ta sigui riba un tep ku a 
drenta serka Peter R. de 
Vries Foundation, Omroep 
Brabant ta skirbi. Segun 
Polis, un miembro di famia 
di Germa e tempu ei tabata 
biba den e kas. 
Germa van den Boom di 
19 aña a disparsé durante 
e anochi i 28 pa 29 di yüli 
for di kas di su mayornan 
den Nieuwendijk. E wikènt 
ei e tabata su so na kas pa 
promé biá. Su mayornan i 
un ruman hòmber mas yòn, 
tabata serka famia. 
Despues di a pasa un 
anochi na Gorinchem, un 
mucha hòmber bisiña banda 


di 2’or di mardugá a baha 
Germa na kas. E siguiente 
mainta a bati alarma mo- 
mentu ku e no a yega misa. 
A haña spor di sanger den 
e kas di su mayornan. Polis 
ta sospechá ku el a bira vík- 
tima di un krímen. 
Aña pasá òktober, Pe- 
ter R. de Vries Foundation 
a hasi un yamada e tep ku 


por yuda solushoná e kaso. 
A pone un rekompensa 
di 250 mil euro. Durante 
mitar aña a drenta segui- 
damente mas òf ménos 275 
tep serka e fundashon. 
Polis ta enfatisá ku e 
hendenan ku awor ta biba 
den e kas kaminda ta koba, 
no tin nada di aber ku e 
kaso 


DEN HAAG – Na Den 
Haag, den un raya di un 
kilometer, sigur seis outo a 
kima. 
No ta kla e motibu pa 
esaki. 
E kandelanan tabata djis 
promé ku mei anochi den 
Schilderswijk i Transvaal- 
kwartier, no muchu leu for 
di e sentro. Ta trata di outo 
personal i bùs di entrega. 
Den un kaya ta trata di 
kuater outo ku tabata na 


Mas outo a kima den korto tempu 


kandela, Omroep West ta 
informá. Polis ta en buska 
di testigu i imágen di ká- 
mara. 

ARUBA 
KORSOU 


W I L L E M S T A D - 
-Gobièrnu di Kòrsou a 
otorgá Premio Willem C.J. 
(Boeli) van Leeuwen na sr. 


Orlando Cuales a risibí premio Willem C.J. (Boeli) van Leeuwen 


Orlando Cuales. Esaki pa 
su prestashon meritorio, 
den e ramo di periodismo. 
E entrega a tuma lugá dja- 


mars 10 di òktober. 
For di aña 2019, Kon- 
seho Kultural Kòrsou tin 
e enkargo pa presentá un 
konseho na Gobièrnu di 
Kòrsou riba e persona òf in- 


stansia ku meresé e premio. 
Konseho Kultural Kòrsou a 
presentá sr. Orlando Cuales 
komo kandidato pa risibí e 
premio e aña akí i Konseho 
di Minister a ratifiká esa- 


ki. Minister di Enseñansa, 
Siensia, Kultura & Deporte 
sr. Sithree van Heydoorn i 
pa vise-Promé Minister sr. 
Charles Cooper a entregá sr 
Cuales e premio. 


WILLEMSTAD--Di 
25 edishon di Curacao In- 
novation Award a tuma 
lugá resientemente. Mi- 
nister Cijntje di Ministerio 
di Desaroyo Ekonómiko a 


Ganadónan Innovation Award 
serka Minister Cijntje 


risibí e ganadónan.Tabata 
un atardi ameno kaminda 
ganadónan por a interkam- 
biá ku Minister riba nan 
inovashonnan. Ganado di 
business award 2023 a re- 


sultá Grand Hill. Digital 
Tranformation Award a 
bai pa Lucidity Communi- 
cations i ganadó di circu- 
lar and innovation award a 
bai pa Fuse Caribbean. 
WILLEMSTAD--Dja- 
mars 10 di òktober 2023 
alrededor 
di 
22.45’or, 
Sentral di Polis a dirigí 
unidatnan di Barber pa e 
krusada Weg naar West- 
punt i Kaminda Monica 
Kapel-Matheeuw pa un 
aksidente bastante grave. 
Na yegada di e promé 
unidat, el a konstatá un 
aksidente entre un outo 
di famia i un djip. Den e 
jeep tabatin dos persona 
i den e outo di famia 4 
okupante. 
For di investigashon 
preliminar a sali na kla 
ku e jeep tabata koriendo 
riba Weg naar Westpunt 
den direkshon di Barber 
miéntras ku e outo di 
famia ku tabata koriendo 
riba Kaminda Monica 


Aksidente di tráfiko 
ku 6 herido 


Kapel-Matheeuw 
den 
direkshon di Weg naar 
Westpunt, a subi e kaya i 
dal kontra di e djip. 
Shofùr di e djip i oku- 
pante a sufri leshon na en- 
tre otro skouder i kabes. 
E 4 okupantenan di 
e outo di famia a sufri 
heridanan di mas grave- 
dat, miéntras ku e shofùr 
a keda pegá den su ve- 
híkulo. Ku yudansa di 
e vehíkulo di reskate, a 
logra saka e shofùr for di 
su situashon. 
Tres ambulans a yega 
na e sitio i a transportá tur 
e 6 víktimanan pa Sala di 
Emergensia di C.M.C. pa 
tratamentu médiko. 
Personal di Departa- 
mentu di Tráfiko ta kon- 
tinuá ku e investigashon. 

K R A L EN DIJ K- -E 
hóben biarista Gio Mar- 
tis, di akuerdo ku infor- 
mashonnan ku a yega nos 
redakshon foi Hulanda, a 
kuminsá hunga den “eredi- 
visie” di biliart aya na Hu- 
landa. 
E ta hunga pa e ekipo 
Haque 5 1. 
Ántayera tabata su pro- 
mé wega den e divishon 


K R A LE N DI J K- -Di 
akuerdo ku informashon- 
nan ku nos a risibí, tin tres 
hóben beisbolista di Bo- 
KRALENDIJK--Nos 
selekshon nashonal di fut- 
bòl ta bon prepará pa e 
kompromiso kontra An- 
guilla djaweps awor den 
Stadion Antonio Trenidad 
na Rincon den oranan di 
anochi. 
Nos selekshon a prepará 
su mes bon pa e kompro- 
miso aki di djweps. 
E fanatikada di e de- 
porte rei futbòl ta keda in- 
vitá pa presensiá e partido 
aki djaweps awó, esaki ora 
ku nos selekshon topa ku 
Anguilla aya na Rincon. 
E partido aki tei bira un 
tremendo partido, ku un 
Anguilla hungando pafó di 


KRALENDIJK – E hub 
marítimo ta bai paga èkstra 
tinu riba siguridat riba la- 
Kontròl èkstra riba laman 


man durante Regata. Nan 
ta wak prinsipalmente kon 
seadoo i botonan ta kom- 


portá nan mes riba laman. 
Tambe Waf Chicu Merce- 
lina ta habrí solamente pa 
trámite di despacho i no pa 
mara ora tin un barku. 
Pa medio di tene Waf 
Chicu Mercelina habrí so- 
lamente pa trámite di des- 
pacho, tur kos ta sigui kana 
bon i seif durante Regata. 
Ta hopi importante ku 
seadoo ta komportá nan 
mes bon pa evitá desgrasia 
durante Regata. Tin regla 
ku ta indiká na unda i kon 
rápido nan tin mag di kore 
pa tene tur hende seif. Es- 
aki ta konta pa boto tambe. 


Nan tin ku tene nan mes na 
e reglanan internashonal 
di nabegashon, pa evitá ku 
nan ta dal den otro. 
Seadoo no tin mag di 
kore den área blou kla du- 
rante festival di boto. Nan 
tin ku kore trankil tambe 
entre e buinan i nan no tin 
mag di yega pegá ku e lan- 
dadónan. 
Boto tambe tin ku nabe- 
gá na un manera seif, sigur 
pa motibu ku lo ta mas drùk 
riba laman. 
Parke Marino ta un área 
protehá. Pa e motibu akí 
boto no tin mag di tira an- 


ker. Esaki ta pa protehá Bo- 
neiru su bunita naturalesa 
bou di laman. Reservá bui 
adelantá ta yuda evitá ku ta 
bira muchu drùk i ku me- 
dioambiente ta sufri daño. 
Ofisina di Haf i Entidat 
Públiko Boneiru ta haña 
siguridat hopi importante 
durante Regata. Nan ta 
spera un evento plasentero i 
agradabel pa tur hende. 
Nan ta pidi tur usuario 
di boto pa traha huntu i 
kumpli ku regla. 
Di e manera akí Regata 
ta bira un éksito pa tur hen- 
de. 


Di biliart na Hulanda 
Gio Martis den divishon honor 


di honor di Hulanda. Gio a 
hunga tres wega e siman aki 
di kua e la pèrdè unu kontra 
Cyriel Ledoux i gana dos 
wega. 
Tambe e la hunga un 
wega di duo. 
Gio dia 8 di òktober 
2023 a topa ku Patrick 
Berkenpas, Joey Haegmans 
i Cyriel Ledoux. 
Di e tres weganan aki 


Gio a pèrdè solamente 
unu kontra Cyriel Ledoux. 
Tambe e la hunga un wega 
di duo Gio ta profilando su 
mes hopi bon den biliart di- 
vishon di honor aya na Hu- 
landa. 
Gio foi su edatnan hopi 
yòn a kuminsá ku e deporte 
di biliart i ta un tremendo 
hungadó o sea tiradó di 
biliart. 


Selekshon futbòl bon prepará pa Anguilla 


kas, pa topa ku nos selek- 
shon nashonal ku lo hunga 
na kas. 
Anguilla ta bini pa saka 
un viktoria, miéntras ku 
nos selekshon hungando na 
kas, ta bon prepará pa saka 
un viktoria fo’i dje partido. 
P’esei un invitashon na 
e fanatikada di futbòl, na 
pueblo boneriano pa pre- 
sensiá e partido aki pa logra 
un viktoria fo’i dje partido 
aki. 
Ban apoyá nos selekshon 
pa logra un viktoria fo’i dje 
partido aki. 
Karchi pa e partido aki 
ya ta optenibel na diferente 
sitio di benta. 


Tres hóben den beisbòl na Aruba 


neiru den e torneo anual di 
beisbòl na Aruba, esaki pa 
hunga den e torneo anual 
ku ta Baseball In Paradise. 


Esaki ta un torneo basta 
konosí ku a krese den e úl- 
timo 3 añanan. 
Den pasado Jonathan 
Martijn tambe a representá 
Boneiru ku un ekipo. 
E aña aki tres hóben lo 
forma parti di BMC Acad- 
emy aya na Aruba bou di 
maneho di Conrad Orman 
ku a bin ta yuda Boneiru 
den diferente forma ku ta- 
lentonan. 
Un aña atras tambe Con- 
rad a yuda Benjomar ku 
High School na Merka. 
E torneo aki sigur lo ta 
un eksperensia pa e hóben- 
nan aki pa kompetí na un 
nivel mas haltu ku Boneiru 
ta brinda i pa midi unda 
nan komo pelotero ta pará. 

KRALENDIJK -- Du- 
rante Regata ta kontrolá 
sí usuarionan ta tene nan 
mes na e reglanan di e 
pisina flotante. Spesial- 
mente pa e evento akí, 
INDEBON a pone un 
funshonario di siguridat 
na e pisina. 
Tarea di e funsho- 
nario di siguridat ta pa 
garantisá siguridat di tur 
usuario. Pa e motibu akí 
e funshonario di siguridat 
ta kontrolá sí tur usuario 
di e pisina ta tene nan 
mes na regla. 
INDEBON ta enfatisá 
ku e pisina flotante ta un 
pisina públiko pa grandi i 
chikí. P’esei no ta permití 
pa bebe alkohòl, òf tene 
fiesta riba e waf flotante. 
Tambe ta prohibí pa mara 
boto na e pisina. Boto por 
okashoná daño na e pisi- 


Kontròl na pisina flotante 


na, pa motibu ku e no ta 
diseñá pa mara boto. 
Espektativa ta ku du- 
rante e dianan liber di 
Regata, hopi mas tantu 
hende grandi i mucha ta 
hasi uso di e pisina. 
Tambe pasobra siman 
pasá e pisina temporal- 
mente no tabata den uso 
relashoná ku mal tempu. 
For di djadumingu a- 
tardi, landadónan por hasi 
uso atrobe di e pisina. 
Den temporada di orkan 
por sosodé mas biá ku e 
pisina tin ku sera tempo- 
ralmente pa evitá daño. 
INDEBON ta konta 
ku komprenshon i kope- 
rashon di e usuarionan. 
Di e forma akí tur bishi- 
tante di Regata por dis- 
frutá di e evento akí na un 
manera seif i plasentero. 


